יוסי רווה

יוסי רווה (נולד ב-1952) הוא קצין צה"ל במילואים בדרגת תת-אלוף, פיקד על המכללה הבין-זרועית לפיקוד ולמטה, על עוצבת עמוד האש ועל חטיבה 188. 

רווה התגייס לצה"ל ב-1971 ועשה את מרבית שירותו בחיל השריון. הוא שירת כקצין בחטיבה 7. במלחמת לבנון הראשונה שירת כקצין אג"ם אוגדה 36. לאחר מכן סיים קורס מפקדי גדודים, פיקד על גדוד שריון ועל מגמת שריון בקורס מפקדי פלוגות. ב-1987 מונה לקצין אג"ם של מפקדת חילות השדה ובתחילת 1989 למפקד חטיבה 188. 

ב-1991 קודם לדרגת תת-אלוף ומונה למפקד אוגדה 560 בפיקוד הדרום תפקיד בו שירת עד 1993. בהמשך שירת כסגן ראש אגף התכנון, היה חבר מטעם צה"ל בוועדת הליווי לתוכנית "ישראל 2020", תוכנית אב לישראל בשנות האלפיים. ב-1996 מונה למפקד המכללה הבין-זרועית לפיקוד ולמטה. בתפקידו האחרון בשירות הקבע שירת כנספח צבאי בסינגפור. השתחרר ב-2003.

תתי-אלופים בצה"ל
מפקדי חטיבה 188
מפקדי עוצבת עמוד האש
נספחים צבאיים ישראלים בסינגפור
ישראלים שנולדו ב-1952